
	1.
	Noteikumu projekts
 Izdoti saskaņā ar Likuma par budžetu un finanšu vadību 19.3 panta pirmo un otro daļu
 
	Iebildums
Lūdzam precizēt noteikumu projekta izdošanas tiesisko pamatojumu (svītrot vārdus "pirmo un").
Piedāvātā redakcija
-
	Andra Reinfelde (TM)

	2.
	Noteikumu projekts
21.1. 10 darbdienu laikā pēc šo noteikumu spēkā stāšanās nosūta projekta iesniedzējam uzaicinājumu iesniegt projekta veidlapu, informējot Centrālo finanšu un līgumu aģentūru (turpmāk – aģentūra) par ministrijas nosūtīto uzaicinājumu un aicinot aģentūru veikt šo noteikumu 21.3. apakšpunktā minētās darbības. Uzaicinājumā projekta iesniedzējam norāda vismaz šādu informāciju:
	Iebildums
Lūdzam tiesiskās skaidrības nolūkos precizēt, skaidri norādot, kas nosūta projekta iesniedzējam uzaicinājumu iesniegt projekta veidlapu.
Piedāvātā redakcija
-
	Andra Reinfelde (TM)

	3.
	Noteikumu projekts
21.2. finansējuma saņēmējs 20 darbdienu laikā pēc uzaicinājuma saņemšanas vadības informācijas sistēmā iesniedz projekta veidlapu, ievērojot šo noteikumu 21.1. apakšpunktā noteikto;
	Iebildums
Lūdzam svītrot vārdus "ievērojot šo noteikumu 21.1. apakšpunktā noteikto", jo projekta veidlapas aizpildīšanā jāievēro arī citas šo notiekumu prasības (sk. piemēram, arī šī paša 21.punkta 21.3.1.apakšpunktu).

Aicinām arī kopumā pārskatīt noteikumu projektā ietvertās iekšējās atsauces, un izvērtēt, vai visos gadījumos tās tiešām ir nepieciešamas. 
Piedāvātā redakcija
-
	Andra Reinfelde (TM)

	4.
	Noteikumu projekts
24. Pēc šo noteikumu pieņemšanas Ministru kabinetā ministrija normatīvajos aktos par kārtību, kādā veic gadskārtējā valsts budžeta likumā noteiktās apropriācijas izmaiņas, noteiktajā kārtībā, organizē valsts budžeta līdzekļu pieejamību projekta priekšfinansēšanai, tai skaitā pievienotās vērtības nodokļa segšanai, pieprasot finansējumu apropriācijas pārdalei no budžeta resora “74. Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
	Iebildums
Lūdzam svītrot noteikumu projekta 24.punktu un attiecīgo uzdevumu Labklājības ministrijai, ja tāds nepieciešams, iekļaut Ministru kabineta sēdes protokollēmumā. 
Tāpat vēršam uzmanību, ka vārdus "Pēc šo noteikumu pieņemšanas Ministru kabinetā" nepieciešams aizstāt ar vārdiem "pēc šo noteikumu spēkā stāšanās".
Piedāvātā redakcija
-
	Andra Reinfelde (TM)

	5.
	Noteikumu projekts
26.6. izskatot  grozījumus projektā, aģentūrai ir tiesības konsultēties ar ministriju par šajos noteikumos ietverto nosacījumu piemērošanu. Ministrija uz aģentūras konsultācijas pieprasījumu atbildi sniedz 10 darbdienu laikā, attiecīgi par šo termiņu tiek pagarināts šo noteikumu 26.2. apakšpunktā noteiktais projektu grozījumu priekšlikuma izskatīšanas termiņš.
	Iebildums
Lūdzam izvērtēt, vai šāds regulējums un šādā detalizācijas pakāpē ir jāiekļauj noteikumu projektā. Vēršam uzmanību, ka noteikumu projekta 26.punkts kopumā regulē iestāžu sadarbības jautājumus, un visas projekta veidlapas apstiprināšanā un grozīšanā iesaistītās personas, tai skaitā projekta iesniedzējs (finansējuma saņēmējs) un sadarbības partneris, ir valsts pārvaldes iestādes, kam jau ir pienākums sadarboties Valsts pārvaldes iekārtas likuma ietvaros.

Atbilstoši minētajam lūdzam izvērtēt arī citas noteikumu projekta normas.
Piedāvātā redakcija
-
	Andra Reinfelde (TM)

	6.
	Noteikumu projekts
35.3. finanšu atbalstu nepiešķir, ja saimnieciskās darbības veicējam ar tiesas spriedumu ir pasludināts maksātnespējas process, ar tiesas spriedumu tiek īstenots tiesiskās aizsardzības process, ir uzsākta bankrota procedūra, piemērota sanācija vai mierizlīgums, tā saimnieciskā darbība ir izbeigta vai tas atbilst normatīvajos aktos maksātnespējas jomā noteiktajiem kritērijiem, lai tam pēc kreditoru pieprasījuma piemērotu maksātnespējas procedūru;
	Iebildums
Ņemot vērā, ka spēkā esošais Maksātnespējas likums kopš 2010.gada neparedz sanācijas procesu, aicinām precizēt noteikumu projekta 35.3.apakšpunktu, piemēram, nosakot, ka nav pasludināts saimnieciskās darbības veicēja maksātnespējas process, nav ierosināta tiesiskās aizsardzības procesa lieta vai netiek īstenots tiesiskās aizsardzības process, apturēta vai pārtraukta saimnieciskā darbība vai saimnieciskās darbības veicējs ​netiek likvidēts.
Piedāvātā redakcija
-
	Andra Reinfelde (TM)

	7.
	Noteikumu projekts
 Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2. reformas “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.5.i. investīcijas “Bezdarbnieku, darba meklētāju un bezdarba riskam pakļauto iedzīvotāju iesaiste darba tirgū” īstenošanas un uzraudzības noteikumi
	Priekšlikums
Atbilstoši Ministru kabineta 2021. gada 7. septembra noteikumu Nr. 606 "Ministru kabineta kārtības rullis" (turpmāk - MK rullis) 55.punktam atbildīgā ministrija, virzot projektu saskaņošanai, nosaka atzinuma sniegšanas termiņu vispārējā kārtībā – no 10 darbdienām, steidzamības kārtībā – līdz trim darbdienām. Steidzamības kārtību var piemērot tikai izņēmuma gadījumā, ja jautājumu nepieciešams risināt nekavējoties saistībā ar tādu valstij nelabvēlīgu seku iestāšanos, kas skar būtiskas sabiedrības intereses vai valsts starptautiskās, finanšu, ekonomiskās vai drošības intereses. Steidzamība jāpamato pēc būtības, norādot konkrētās nelabvēlīgās sekas. Par steidzamības pamatu netiek uzskatīts iepriekš laikus zināma uzdevuma izpildes termiņa kavējums.

Ievērojot minēto, vēršam uzmanību, ka nav saskatāms pamats šo noteikumu projektu (22-TA-3562) virzīt saskaņošanai steidzamības kārtībā. Kaut gan 2021.gada 7.septembra Ministru kabineta sēdes protokola Nr.60 32.§ 5.punktā pieņemts zināšanai, ka ar Atveseļošanas fonda plāna īstenošanu saistītie normatīvo aktu projekti, kā arī informatīvie ziņojumi izskatīšanai MK tiek virzīti steidzamības kārtībā, tomēr minētais neuzliek ministrijām par pienākumu visus dokumentus virzīt kā steidzamus, ja tas objektīvi nav nepieciešams, kā arī nekādā veidā neizslēdz atbildīgo ministriju pienākumu vērtēt un pamatot steidzamību pēc būtības. 

Ievērojot minēto, lūdzam turpmāk, nosakot atzinuma sniegšanas termiņu, ievērot MK ruļļa 55. punktā noteikto.
Piedāvātā redakcija
-
	Andra Reinfelde (TM)

	8.
	Noteikumu projekts
6.3. kopējie rādītāji:
	Priekšlikums
No noteikumu projekta 6.punkta ievaddaļas uz 6.3.apakšpunkta izriet, ka "investīcijas īstenošanā sasniedzamie kopējie rādītāji" ir "personu skaits". Vēršam uzmanību, ka 6.3.apakšpunktā nav norādīti nekādi skaitliski vai saturiski rezultāti, ko būtu iespējams sasniegt.  Ievērojot minēto, aicinām precizēt 6.punktu (6.3.apakšpunktu), piemēram, paredzot, ka investīcijas efektivitāti novērtē pēc šādiem rādītājiem (iesaistīto personu skaita), vai tamlīdzīgi. 

Nepieciešamības gadījumā lūdzam precizēt arī noteikumu projekta 7.4. – 7.6.apakšpunktu.
Piedāvātā redakcija
-
	Andra Reinfelde (TM)

	9.
	Noteikumu projekts
9. Investīcijas finansējuma saņēmējs ir Nodarbinātības valsts aģentūra (turpmāk – finansējuma saņēmējs, līdz projekta veidlapas apstiprināšanai – projekta iesniedzējs), kas saskaņā ar Bezdarbnieku un darba meklētāju atbalsta likumu īsteno valsts politiku bezdarba samazināšanas un bezdarbnieku, darba meklētāju un bezdarba riskam pakļauto personu atbalsta jomā.
	Priekšlikums
Ņemot vērā, ka notiekumu projekta 9.punktā norādīts konkrēts finansējuma saņēmējs, lūdzam izvērtēt un nepieciešamības gadījumā svītrot vārdus "kas saskaņā ar Bezdarbnieku un darba meklētāju atbalsta likumu īsteno valsts politiku bezdarba samazināšanas un bezdarbnieku, darba meklētāju un bezdarba riskam pakļauto personu atbalsta jomā". Minētā atsauce uz likumu ir lieka, jo nav nevienas citas Nodarbinātības valsts aģentūras, proti, tādas, kuras pienākumos nebūtu īstenot minēto valsts politiku.

Minētais attiecas arī uz notiekumu projekta 10.punktu.
Piedāvātā redakcija
-
	Andra Reinfelde (TM)



